Erik Pieters

Erik Pieters (sündinud 7. augustil 1988 Tielis) on Hollandi jalgpallur, kes mängib vasakkaitsjana Inglismaa esiliigaklubis West Bromwich Albion.

Hooajal 2006–07 debüteeris ta Hollandi kõrgliigas Utrechti meeskonnas. Aastatel 2008–2013 mängis ta Hollandi kõrgliigas PSV Eindhoveni ridades.

2013. aasta juunis sõlmis ta lepingu Inglismaa kõrgliiga klubiga Stoke City. Esimese värava Inglismaa kõrgliigas lõi ta 12. aprillil 2014 mängus Newcastle Unitedi vastu. Pärast viit hooaega Inglismaa kõrgliigas langes ta 2018. aastal Stoke Cityga Inglismaa esiliigasse. Hooaja 2018–19 teises pooles mängis ta laenul Prantsusmaa kõrgliiga klubis Amiens.

2019. aasta juulis siirdus ta Inglismaa kõrgliigaklubisse Burnley, kus mängis kolm hooaega.

2022. aasta septembris liitus ta West Bromwich Albioniga.

2005. aastal võitis Pieters Hollandi kuni 17-aastaste koondisega noorte maailmameistrivõistlustel pronksmedali. 2007. aastal tuli ta Hollandi kuni 21-aastaste koondisega Euroopa omavanuste meistriks. 2008. aasta suveolümpiamängude jalgpalliturniiril osales ta Hollandi olümpiameeskonna koosseisus. Hollandi jalgpallikoondises mängis ta aastatel 2010–2014 kokku 18 korda.

 Saavutused 
PSV Eindhoven
KNVB beker: 2011–12
Johan Cruijff Schaal: 2008

 Välislingid 

Kategooria:Hollandi jalgpallurid
Kategooria:FC Utrechti mängijad
Kategooria:PSV Eindhoveni mängijad
Kategooria:Stoke City FC mängijad
Kategooria:Amiens SC mängijad
Kategooria:Burnley FC jalgpallurid
Kategooria:West Bromwich Albion FC mängijad
Kategooria:Eredivisie mängijad
Kategooria:Premier League'i mängijad
Kategooria:The Championshipi mängijad
Kategooria:Ligue 1 mängijad
Kategooria:Sündinud 1988